laion/Wikipedia-Exotic huggingface dataset:
মোহাম্মদ আকবর হোসেন (জেনারেল)

অন্য ব্যবহারের জন্য, দেখুন আকবর হোসেন (দ্ব্যর্থতা নিরসন)। লেফট্যানেন্ট জেনারেল মোহাম্মদ আকবর হোসেন বাংলাদেশ সামরিক বাহিনীর তিন তারকা পদক এর একজন জেনারেল। আকবর ৯ম পদাতিক ডিভিশনের জেনারেল অফিসার কমান্ডিং (জিওসি) ছিলেন। প্রতিরক্ষা গোয়েন্দা মহাপরিদপ্তরের (ডিজিএফআই) এর সাবেক মহাপরিচালক। তিনি স্পেশাল সিকিউরিটি ফোর্স (এসএসএফ) এর ও সাবেক মহাপরিচালক। (বাংলাদেশের প্রধানমন্ত্রী, রাষ্টপতি, জাতির পিতার পরিবারবর্গসহ রাষ্ট্র কর্তৃক ঘোষিত অতিগুরুত্বপূর্ণ ব্যক্তিদের নিরাপত্তা প্রধান করে থাকে সংস্থাটি)। তিনি একটি আর্টিলারি ব্রিগেড ও এয়ার ডিফেন্স আর্টিলারি (এডিএ) ব্রিগেড কমান্ড করেন। বাংলাদেশ মিলিটারি একাডেমি থেকে ২০ ডিসেম্বর ১৯৮৫ সালে ১৩তম বিএমএ দীর্ঘ কোর্সে কমিশন লাভ করেন। তার অধীনে ডিজিএফআই এর একটি নতুন মনোগ্রাম ডিজাইন করা হয়েছিলো। "Changes in top army positions"। The Daily Star (ইংরেজি ভাষায়)। ২০১৭-০২-১৭। সংগ্রহের তারিখ ২০১৭-০২-১৭।  "Brig. Gen. Akbar made Director General of DGFI"। clickittefaq.com। Click Ittefaq। ৯ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ৬ অক্টোবর ২০১৬।  "Govt names new DGFI chief"। bdnews24.com। সংগ্রহের তারিখ ৬ অক্টোবর ২০১৬।  "Govt won't use DGFI for political purpose: PM"। thedailystar.net। The Daily Star। ১৫ মে ২০১৪। সংগ্রহের তারিখ ৬ অক্টোবর ২০১৬।  "Trust Bank Annual Report" (পিডিএফ)। ১০ মে ২০১৭ তারিখে মূল (পিডিএফ) থেকে আর্কাইভ করা।  ৬. https://m.bdnews24.com/amp/bn/detail/bangladesh/1847512[স্থায়ীভাবে অকার্যকর সংযোগ]
রেজ্জাকুল হায়দার চৌধুরী (জেনারেল)

মেজর জেনারেল রেজ্জাকুল হায়দার চৌধুরী বাংলাদেশ সামরিক বাহিনীর একজন সাবেক কর্মকর্তা। বাংলাদেশ রাইফেলসের সাবেক মহাপরিচালক। ১০ ট্রাক অস্ত্র চোরাচালান মামলায় যে ১৪ জনের ফাঁসির আদেশ হয়েছে তার মধ্যে তিনিও আছেন। বর্তমানে তিনি কারাগারে রয়েছেন। মেজর জেনারেল রেজ্জাকুল হায়দার চৌধুরী প্রতিরক্ষা গোয়েন্দা মহাপরিদপ্তরের (ডিজিএফআই) সাবেক মহাপরিচালক। ইতিপূর্বে তিনি বাংলাদেশ রাইফেলস এর মহাপরিচালকের দায়িত্ব পালন করেন। ২০০৪ সালের ১ এপ্রিল চট্টগ্রামে দশ ট্রাক অস্ত্রের চালানটি ধরা পড়ে। ২০০৭ সালের ১১ জানুয়ারি জরুরি অবস্থা জারির পর তাকে বাধ্যতামূলক অবসর দেয়া হয়। ২০০৯ সালের ১৫ মে রাতে ওল্ড ডিওএইচএস এর বাসা থেকে এ মামলায় গ্রেপ্তার করা হয়। ২০১১ সালের ২৬ জুন সিআইডি আদালতে দশ ট্রাক অস্ত্র মামলার সম্পূরক চার্জশিট দাখিল করেন। ২০১১ সালের ২৯ নবেম্বর থেকে সাক্ষ্যগ্রহণের মধ্য দিয়ে শুরু হয়েছে বিচার কাজ। ৩০ জানুয়ারি ২০১৪ চোরাচালানের ঘটনায় করা বিশেষ ক্ষমতা আইনের মামলায় মেজর জেনারেল রেজ্জাকুল হায়দার চৌধুরী সহ ১৪ জনকে ফাঁসিতে ঝোলানোর রায় দেয় আদালত। অস্ত্র আইনের পৃথক দুটি ধারায় ১৪ জনের প্রত্যেককে দেয়া হয় যাবজ্জীবন ও সাতবছর করে দণ্ডাদেশ। "Bangladesh Islamist leader sentenced to death"। aljazeera.com। সংগ্রহের তারিখ ৭ অক্টোবর ২০১৬।  বর্ডার গার্ড বাংলাদেশ (৭ জুলাই ২০১৯)। "বিগত মহাপরিচালকগন"। বাংলাদেশ জাতীয় তথ্য। ৭ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ৭ জুলাই ২০১৯।  হোসেন, আকবর (২০১৮-১০-১০)। "গ্রেনেড হামলা মামলার রায়: দণ্ডপ্রাপ্তরা কে কোথায়?" (ইংরেজি ভাষায়)। সংগ্রহের তারিখ ২০১৯-০৭-০৫।  "Bangladesh court sentences 14 to death in arms smuggling case"। dw.com। Deutsche Welle। সংগ্রহের তারিখ ৭ অক্টোবর ২০১৬।  "Ex-CUFL GM faints, Rezzakul says verdict 'dictated'"। thedailystar.net। The Daily Star। ৩০ জানুয়ারি ২০১৪। সংগ্রহের তারিখ ৭ অক্টোবর ২০১৬।  "এটি সাজানো রায়: রেজ্জাকুল"। প্রথম আলো। সংগ্রহের তারিখ ২০১৯-০৭-০৫।  "বর্ডার গার্ড বাংলাদেশ"। www.bgb.gov.bd (ইংরেজি ভাষায়)। সংগ্রহের তারিখ ২০২২-১০-০৬। [স্থায়ীভাবে অকার্যকর সংযোগ] Ahmed, Farid। "Bangladesh ex-politicians, army officers sentenced to death - CNN.com"। cnn.com। CNN। সংগ্রহের তারিখ ৭ অক্টোবর ২০১৬।  "Bangladesh court sentences 14 to death over 2004 arms smuggling"। reuters.com। Reuters। ৩০ জানুয়ারি ২০১৭। সংগ্রহের তারিখ ৭ অক্টোবর ২০১৬।  "ISI in thick of things"। thedailystar.net। The Daily Star। ৩০ জানুয়ারি ২০১৪। সংগ্রহের তারিখ ৭ অক্টোবর ২০১৬।  "'Rezzakul was in touch with Tarique'"। bdnews24.com। সংগ্রহের তারিখ ৭ অক্টোবর ২০১৬।  "News Details"। www.bssnews.net। ২০১৬-১০-০৯ তারিখে মূল থেকে আর্কাইভ করা। সংগ্রহের তারিখ ৭ অক্টোবর ২০১৬।  আন্তঃবাহিনী জনসংযোগ পরিদপ্তর
ধোপাপাড়া

ধোপাপাড়া রাজশাহী জেলার পুঠিয়া উপজেলা র বড় গ্রাম । পুঠিয়া থেকে ৪ কিমি দূরে তাহেরপুর রোড এ অবস্থিত । এখানে একটি কলেজ ধোপাপাড়া মেমোরিয়াল ডিগ্রি কলেজ ২টা উচ্চ বিদ্যালয় আসে । "GeoNames Search"। National Geospatial Intelligence Agency। সংগ্রহের তারিখ ২০১৭-০৯-১৮।
এএসএম নজরুল ইসলাম রবি

এএসএম নজরুল ইসলাম রবি বাংলাদেশ সেনাবাহিনীর (অব:) কর্মকর্তা (মেজর জেনারেল) এবং ডিজিএফআইর সাবেক মহাপরিচালক। বর্তমানে আওয়ামী লীগের রাজনীতির সাথে জড়িত। ২০১৮ সালে পাবনা-৪ (ঈশ্বরদী-আটঘরিয়া) আসনের সংসদ সদস্য প্রার্থী হতে চান। এই আসন থেকে টানা পাঁচবার সংসদ সদস্য নির্বাচিত হয়েছেন বর্তমান সংসদ সদস্য শামসুর রহমান শরীফ ডিলু। এএসএম নজরুল ইসলাম রবির জন্ম ১৯৫০ সালে বাংলাদেশের রাজশাহী বিভাগের পাবনা জেলার আটঘরিয়া উপজেলার চাঁদভা ইউনিয়নের বেরুয়ান গ্রামে। তার পিতা সাহাদত আলী আটঘরিয়ার সড়াবাড়িয়া সরকারি প্রাথমিক বিদ্যালয়ের প্রধান শিক্ষক ও পাবনা জজকোর্টের আইনজীবী ছিলেন। দাদা আয়েজ উদ্দিন মোল্লা চাঁদভা ইউনিয়ন পরিষদের চেয়ারম্যান ছিলেন। সড়াবাড়িয়া সরকারি প্রাথমিক বিদ্যালয়ে প্রাথমিক শিক্ষা গ্রহণের পর ১৯৬৬ সালে পাবনা রাধানগর মজুমদার একাডেমী স্কুল এন্ড কলেজ পাবনা ( আর এম একাডেমী স্কুল এন্ড কলেজ পাবনা ) থেকে এসএসসি পাশ করে পাবনা এডওয়ার্ড কলেজে ভর্তি হন। এরপর তিনি ঈশ্বরদী জিন্নাহ কলেজে ভর্তি হন এবং সেখান থেকে প্রথম বিভাগে এইচএসসি পরীক্ষায় উত্তীর্ণ হন। রাজশাহী বিশ্ববিদ্যালয়ে ইংরেজি বিভাগে পাড়াশোনা করার সময় পিএ ম লং কোর্সের জেন্টেলম্যান ক্যাডেট হিসেবে পাকিস্তান সামরিক বাহিনীতে যোগদান করেন। মিলিটারি একাডেমীর ২ বছর মেয়াদি প্রশিক্ষণ শেষে সেনাবাহিনীতে অফিসার হিসেবে কমিশন্ড লাভ করেন। দেশি –বিদেশী পেশাগত উচ্চতর প্রশিক্ষণ গ্রহণের পাশাপাশি তিনি মিরপুর স্টাফ কলেজ থেকে পিএসসি ও প্রথম শেণীতে মাস্টার্স ইন-ডিফেন্স স্টাডিজ (এমডিএস) ডিগ্রি অর্জন করেন। এছাড়া তিনি অস্ট্রেলিয়া ও যুক্তরাষ্ট্রে উচ্চতর সামরিক প্রশিক্ষণ গ্রহণ করেন। ১৭ ইস্ট বেঙ্গল রেজিমেন্ট এর অধিনায়ক ছিলেন। রংপুর ও ঘাটাইল ইনফেন্ট্রি ব্রিগেড এ ব্রিগেড কমান্ডার হিসেবে দায়িত্ব পালন করেন। ময়মনসিংহ পদাতিক ডিভিশন এর জেনারেল অফিসার কমান্ডিং (জিওসি) হিসেবে দায়িত্ব পালন করেন। মিরপুর ডিফেন্স কমান্ড এন্ড স্টাফ কলেজের কমান্ড্যান্ট হিসেবে দায়িত্ব পালন করেন। ডিজিএফআই এর মহাপরিচালক ছিলেন। নজরুল ইসলাম রবি মুক্তিযুদ্ধ চলাকালে পাকিস্তান সেনানিবাসে বাঙালি কর্মকর্তা হিসেবে বন্দি জীবনযাপন করেন এব অকথ্য নির্যাতন ভোগ করেন। ১৯৬৬ সালে তিনি পূর্ব পাকিস্তান ছাত্র লীগের একজন সক্রিয় কর্মি হিসেবে পরিচিত ছিলেন। একাদশ জাতীয় সংসদ নিবাচনে পাবনা-৪ ( ঈশ্বরদী-আটঘরিয়া) নির্বাচনী এলাকা থেকে বাংলাদেশ আওয়ামী লীগের নৌকা প্রতীকে মনোনয়ন প্রত্যাশী ছিলেন। আশির দশকে নকশবন্দি মোজাদ্দেদীয়া তরিকার পীর টাঙ্গাইল প্যারাডাইসপাড়া দরবারের হজরত মাওলানা শাহ সুফি মকিম উদ্দিন আহমেদ নকশবন্দি মোজাদ্দেদী (রহ.)-এর হাতে বায়াত নেন এবং ১৯৯৪ সালে তিনি তরিকার খেলাফতও পান। নিজ বাসস্থান বেরুয়ানে মোজাদ্দেদীয় খানকা প্রতিষ্ঠা করেন। মেজর জেনারেল (অব:) এ,এস,এম, নজরুল ইসলাম রবি তার গ্রামে নিজস্ব জমিতে একটি এতিম খানা ও হাফেজিয়া মাদরাসা প্রতিষ্ঠা করেছেন। টাংগাইল, সিরাজগঞ্জ ও পাবনা জেলা নিয়ে মোজাদ্দেদীয়া মানব কল্যাণ সংস্থা নামক একটি সেবা মুলক প্রতিষ্ঠান গড়ে তুলেছেন। যার মাধ্যমে এতিম ও দুস্থ্যদের বিভিন্নভাবে সহায়তা করা হয়। এছাড়া এই প্রতিষ্ঠান থেকে ছাত্র বৃত্তিও প্রদান করা হয়ে থাকে। "নৌকা পেতে ডিজিএফআইয়ের সাবেক ডিজির গণসংযোগ"। ntvbd। ৮ অক্টোবর ২০১৮। সংগ্রহের তারিখ ৫ জুলাই ২০১৯।  "নৌকার মাঝি হতে চান মেজর নজরুল ইসলাম"। দৈনিক ভোরের কাগজ। ৯ নভেম্বর ২০১৮। ৫ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ৫ জুলাই ২০১৯।  রিপোর্টার, পাবনা থেকে স্টাফ। "দেশ ক্রিটিক্যাল অবস্থার মধ্য দিয়ে চলছে -ডিজিএফআইয়ের সাবেক মহাপরিচালক"। DailyInqilabOnline (ইংরেজি ভাষায়)। সংগ্রহের তারিখ ২০১৯-০৭-০৫।  আন্তঃবাহিনী জনসংযোগ পরিদপ্তর
ইকরাম আলী খিল

ইকরাম আলী খিল (পশতু: اکرام فيضي عليخېل; জন্ম ২৯ সেপ্টেম্বর ২০০০) একজন আফগান ক্রিকেটার। ২০১৯ সালের মার্চে আফগানিস্তান জাতীয় ক্রিকেট দলের হয়ে তার আন্তর্জাতিক অভিষেক ঘটে। ২০১৮ সালের ডিসেম্বরে এশিয়ান ক্রিকেট কাউন্সিল এমার্জিং টিম এশিয়া কাপে খেলার জন্য আফগানিস্তানের অনূর্ধ্ব-২৩টি দলে ডাক পান। ফেব্রুয়ারি ২০১৯-এ আয়ারল্যান্ডের বিরুদ্ধে ভারতে অনুষ্ঠিত টেস্ট ও একদিনের আন্তর্জাতিক সিরিজ খেলার জন্য ডাক পান। ২ মার্চ ২০১৯ তারিখে আয়ারল্যান্ডের বিপক্ষে তার একদিনের আন্তর্জাতিক ক্রিকেটে এবং ১৫ মার্চ ২১০৯-এ টেস্ট অভিষেক ঘটে। ৬ জুন, ২০১৯-এ তিনি ২০১৯ ক্রিকেট বিশ্বকাপে খেলার জন্য আফগানিস্তানের দলে ডাক পান। হাঁটুতে আঘাত পাওয়ার কারণে মোহাম্মাদ শেহজাদ বিশ্বকাপ দল থেকে বাদ পরায়, তিনি তার স্থলাভিষিক্ত হন। "Who is Ikram Ali Khil?"। International Cricket Council। সংগ্রহের তারিখ ৮ জুন ২০১৯।  "Ikram Ali Khil"। ESPN Cricinfo। সংগ্রহের তারিখ ১৪ সেপ্টেম্বর ২০১৭।  "Afghanistan Under-23s Squad"। ESPN Cricinfo। সংগ্রহের তারিখ ৩ ডিসেম্বর ২০১৮।  "Mujeeb left out for Ireland Test, Shahzad out of T20Is"। ESPN Cricinfo। সংগ্রহের তারিখ ৭ ফেব্রুয়ারি ২০১৯।  "No Mujeeb in Tests as Afghanistan announce squads for Ireland series"। International Cricket Council। সংগ্রহের তারিখ ৭ ফেব্রুয়ারি ২০১৯।  "2nd ODI (D/N), Ireland tour of India at Dehra Dun, Mar 2 2019"। ESPN Cricinfo। সংগ্রহের তারিখ ২ মার্চ ২০১৯।  "Only Test, Ireland tour of India at Dehra Dun, Mar 15-19 2019"। ESPN Cricinfo। সংগ্রহের তারিখ ১৫ মার্চ ২০১৯।  "Mohammad Shahzad out of CWC19, Ikram Ali Khil called up"। International Cricket Council। সংগ্রহের তারিখ ৭ জুন ২০১৯।
ভেতরবন্দ জমিদার বাড়ি

ভিতরবন্দ জমিদার বাড়ি বাংলাদেশ এর কুড়িগ্রাম জেলার নাগেশ্বরী উপজেলার ভিতরবন্দ ইউনিয়নের ভিতরবন্দ গ্রামে অবস্থিত এক ঐতিহাসিক জমিদার বাড়ি। কবে নাগাদ এবং কার দ্বারা এই জমিদার বংশ বা জমিদার বাড়ি প্রতিষ্ঠিত তার সঠিক তথ্য জানা যায়নি। ব্রিটিশ শাসনামলে এই ভিতরবন্দ পরগণাটির সদর দপ্তর ছিল রাজশাহীতে। পরবর্তীতে চিরস্থায়ী বন্দোবস্তর মাধ্যমে জমিদারী প্রথা চালু হলে এই ভিতরবন্দ পরগণার সদর দপ্তর রাজশাহী থেকে ভিতরবন্দতে স্থানান্তরিত হয় এবং সেই থেকে এখানে জমিদারীর গোড়াপত্তন ঘটে। আশ্চার্যের বিষয় হচ্ছে ভারত উপমহাদেশের সকল জমিদার বাড়ি ইট, সুরকি ও রড দিয়ে তৈরি হলেও এই জমিদার বাড়িটি কাঠ দিয়ে তৈরি করা হয়েছে। তবে বাড়ির প্রবেশদ্বার ইট ও সুরকি দিয়ে তৈরি করা হয়েছে। "ভিতরবন্দ জমিদার বাড়ি!"। ২৫ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২৫ ডিসেম্বর ২০১৯।
মঘাদিয়া জমিদার বাড়ি

মঘাদিয়া জমিদার বাড়ি বাংলাদেশ এর চট্টগ্রাম জেলার মীরসরাই উপজেলার মঘাদিয়া ইউনিয়নের মঘাদিয়া গ্রামে অবস্থিত এক ঐতিহাসিক জমিদার বাড়ি। কার দ্বারা এবং কবে নাগাদ এই জমিদার বাড়ি এবং বংশটি প্রতিষ্ঠিত হয়েছে তার সঠিক তথ্য জানা যায়নি। তবে ইতিহাস থেকে এই জমিদার বংশের বেশ কয়েকজনের নাম জানা যায়। এই জমিদার বংশধররা ছিলেন ইসলাম ধর্মালম্বী। এই জমিদার বংশের সবচেয়ে পরিচিত জমিদার ছিলেন জমিদার নুরুল আবছার চৌধুরী। তিনি ১৮৯৫ইং সনে জন্মগ্রহণ করেন। তিনি ছিলেন এই জমিদার বংশের শেষ জমিদার। তিনি খুব অল্প বয়সেই জমিদারীর দায়িত্ব পান। কারণ তার পিতা জমিদার অলি আহম্মদ চৌধুরী মারা যাওয়ার পর তার বড় ভাই জমিদার আব্দুল হাই চৌধুরী জমিদারী দেখাশুনা করতেন। কিন্তু তিনি মাত্র ৩৩ বছর বয়সে মারা যান। আর এতেই তার উপর এই জমিদারীর দায়িত্ব এসে পড়ে। তবে তিনি দয়ালু, সততা ও ন্যায়ের সাথে জমিদারী পরিচালনা করাতে প্রজাদের কাছে অতি তাড়াতাড়ি পরিচিত হয়ে উঠেন। তিনি অনেক জনকল্যাণমূলক কাজ করেছেন। তিনি তার মায়ের নামে প্রাথমিক স্কুল, নিজের নামে উচ্চ বিদ্যালয়, শান্তিরহাট নামে শান্তিরহাট বাজার। এছাড়াও অসংখ্য এতিমখানা তৈরি করেছিলেন। তিনি তৎকালীন সময়ে রাজনীতির সাথে জড়িত ছিলেন। বাংলার মুখ্য মন্ত্রী শেরে বাংলা এ.কে ফজলুল হক এর সাথে রাজনীতি করেছেন এবং তার একজন ভালো বন্ধু ছিলেন। ইট, সুরকি আর রড দিয়ে নিপুণ শৈলীর গাঁথুনির দ্বিতল ভবন কালের সাক্ষী হয়ে দাঁড়িয়ে রয়েছে। প্রতিটি ঘরের ভেতর ও ছাদে রয়েছে প্রাচীন ঐতিহ্যের অনেক নিদর্শন। মঘাদিয়া জমিদার বাড়ির বর্তমান অবস্থা খুবই নাজুক। অযত্নে-অবহেলায় পড়ে আছে জমিদারবাড়ি। দূর থেকে দেখে মনে হবে- মনোরম পরিবেশে সবুজে ঘেরা একটি বাগানবাড়ি। কাছে গিয়ে দেখা গেল বিশালাকৃতির ভগ্নপ্রায় দ্বিতল অট্টালিকা। পুরনো ইটের দেওয়ালে রকমারি আগাছা, থরেথরে সাজানো ঝুঁকিপূর্ণ ঘরের ভেতর ঝোপঝাড়। আর সেখানটার পুরোটাই এখন পাখি ও পোকামাকড়ের দখলে। "অযত্নে-অবহেলায় নিশ্চিহ্ন হচ্ছে জমিদারবাড়ি"। সংগ্রহের তারিখ ২০২৪-০৩-০২।  "মিরসরাইয়ে অযত্ন-অবহেলায় ধ্বংসের দ্বারপ্রান্তে জমিদার প্রাসাদ"। সংগ্রহের তারিখ ৩১ আগস্ট ২০২৪।
হরিভান্সা

হরিভান্সা পুরনো গোয়ার বেসিলিকা গির্জা। পর্তুগীজ উপনিবেশিকদের থেকে প্রাপ্ত পর্তুগীজ স্থাপত্যের একটি নিদর্শন। প্রাচীন সংস্কৃত গ্রন্থে এবং অন্যান্য পবিত্র হিন্দু গ্রন্থে উল্লেখ আছে এটির ব্যাপারে ('গোপাকাপুরি' বা 'গাপকপট্টণ')। গোয়া ভেলহা (ইংরেজি: Goa Velha) ভারতের গোয়া রাজ্যের উত্তর গোয়া জেলার একটি শহর। ভারতের ২০০১ সালের আদমশুমারি অনুসারে গোয়া ভেলহা শহরের জনসংখ্যা হল ৫৪১১ জন। এর মধ্যে পুরুষ ৫৩% এবং নারী ৪৭%। পুরনো গোয়া উত্তর গোয়া জেলা দক্ষিণ গোয়া জেলা "হরিভান্সা"। টি টাইমস। ২৪ অক্টোবর ১৯৯৩।  |সংগ্রহের-তারিখ= এর |ইউআরএল= প্রয়োজন (সাহায্য) "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ অক্টোবর ৬, ২০০৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) এই নিবন্ধটি ভারতের গোয়া রাজ্যের একটি শহরের উপর অসম্পূর্ণ নিবন্ধ। আপনি এটির সম্প্রসারণে উইকিপিডিয়াকে সাহায্য করতে পারেন।
হাড়িভাঙ্গা আম

হাড়িভাঙ্গা আম বাংলাদেশের একটি বিখ্যাত ও সুস্বাদু আম। বিশ্ববিখ্যাত এ হাড়িভাঙ্গা আমের উৎপত্তি রংপুর জেলার মিঠাপুকুর উপজেলার খোড়াগাছ ইউনিয়ন থেকে। আমটির ‘ইতিহাসের’ গোড়াপত্তন করেছিলেন নফল উদ্দিন পাইকার নামের এক বৃক্ষবিলাসী মানুষ। শুরুতে এর নাম ছিল মালদিয়া। আমগাছটির নিচে তিনি মাটির হাঁড়ি দিয়ে ফিল্টার বানিয়ে পানি দিতেন। একদিন রাতে কে বা কারা ওই মাটির হাঁড়িটি ভেঙে ফেলে। ওই গাছে বিপুল পরিমাণ আম ধরে। সেগুলো ছিল খুবই সুস্বাদু। সেগুলো বিক্রির জন্য বাজারে নিয়ে গেলে লোকজন ওই আম সম্পর্কে জানতে চায়। তখন চাষি নফল উদ্দিন মানুষকে বলেন, ‘যে গাছের নিচের হাড়িটা মানুষ ভাঙছিল সেই গাছেরই আম এগুলা।’ তখন থেকেই ওই গাছটির আম ‘হাড়িভাঙ্গা আম’ নামে পরিচিতি পায়। বর্তমানে রংপুরের হাঁড়িভাঙা আমের মাতৃ গাছটির বয়স ৬৩ বছর। বিশ্বখ্যাত, স্বাদে গন্ধে অতুলনীয় বাংলাদেশের আশ বিহীন হাড়িভাঙ্গা আম। গাছ লক্ষ্যণীয় ও আকর্ষণীয়। ডগা পূষ্ট ও বলিষ্ঠ। ডালে জোড়কলম লাগালে গাছ অতি দ্রুত বৃদ্ধি পায়। চারা রোপনের পরবর্তী বছরেই মুকুল আসে। হাড়িভাঙ্গা আম গাছের অন্যতম বৈশিষ্ট্য হলো গাছের ডালপালা উর্ধ্বমূখী বা আকাশচুম্বী হওয়ার চেয়ে পাশে বেশি বিস্তৃত হয়। উচ্চতা কম হওয়ায় ঝড়-বাতাসে গাছ উপড়ে পড়েনা এবং আম কম ঝরে। আমের উপরিভাগ বেশি মোটা ও চওড়া, নিচের অংশ চিকন । দেখতে সুঠাম ও মাংসালো, শ্বাস গোলাকার ও একটু লম্বা। শ্বাস অনেক ছোট, আঁশ নেই। আকারের তুলনায় ওজনে বেশি, গড়ে ৩টি আমে ১ কেজি হয়। কোন ক্ষেত্রে একটি আম ৫০০/৭০০ গ্রাম হয়ে থাকে। চামড়া কুচকে যায় তবুও পঁচে না । ছোট থেকে পাকা পর্যন্ত একেক স্তরে একেক স্বাদ পাওয়া যায়। রাতকানা ও অন্ধত্ব প্রতিরোধে মহৌষধ। কচি পাতার রস দাঁতের ব্যাথা উপশমকারী। আমের শুকনো মুকুল পাতলা পায়খানা, পুরনো অমাশয় এবং প্রস্রাবের জ্বালা-যন্ত্রণা উপশম করে। ফল হিসেবে খাওয়ার পাশাপাশি আম থেকে চাটনি, আচার, আমসত্ত্ব, মোরব্বা, জ্যাম, জেলি ও জুস তৈরি হয়। প্রচুর ভিটামিন ‘এ’ বা ক্যারোটিন, ভিটামিন ‘সি’, খনিজ পদার্থ ও ক্যালোরি রয়েছে । ফজলি আম হিমসাগর ল্যাংড়া "রংপুরের বিখ্যাত হাড়িভাঙ্গা আম"। বাংলাদেশ জাতীয় তথ্য বাতায়ন। ৪ জুলাই ২০১৯। ৫ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ৫ জুলাই ২০১৯।  "আমের 'সেরা' হাড়িভাঙ্গা"। RTV Online (ইংরেজি ভাষায়)। সংগ্রহের তারিখ ২০১৯-০৭-০৫।  BanglaNews24.com। "রংপুরের সুমিষ্ট হাড়িভাঙ্গা আম যাচ্ছে বিদেশেও"। banglanews24.com (ইংরেজি ভাষায়)। সংগ্রহের তারিখ ২০১৯-০৭-০৫।  "আগাম বাজারে আসায় কমদামে বিক্রি হচ্ছে হাড়িভাঙ্গা আম"। আমাদের সময়.কম - AmaderShomoy.com। ২০১৯-০৬-১৯। ২০১৯-০৭-০৫ তারিখে মূল থেকে আর্কাইভ করা। সংগ্রহের তারিখ ২০১৯-০৭-০৫।  ফিরে), স্টালিন সরকার (রংপুর থেকে। "হাড়িভাঙ্গা আমে ভাগ্যবদল"। DailyInqilabOnline (ইংরেজি ভাষায়)। সংগ্রহের তারিখ ২০১৯-০৭-০৫।  webdesk@somoynews.tv। "হাড়িভাঙ্গা আম বিক্রিতে খুশি মালিকরা"। somoynews.tv (ইংরেজি ভাষায়)। সংগ্রহের তারিখ ২০১৯-০৭-০৫।  রংপুরের বিখ্যাত হাড়িভাঙ্গা আম ওয়েব্যাক মেশিনে আর্কাইভকৃত ৫ জুলাই ২০১৯ তারিখে - বাংলাদেশ জাতীয় তথ্য বাতায়ন
সংক্রামক রোগ

সংক্রামক রোগ বলতে সেই সকল রোগ বুঝায়, যেসব রোগ একজন থেকে আরেকজনের শরীরে ছড়িয়ে পড়তে পারে। এই ছড়িয়ে পড়া শুধু মানুষ থেকে মানুষ নয়, পশু-পাখি থেকে মানুষে, পশু-পাখি থেকে পশু-পাখির মাঝে, কিংবা মানুষ থেকে পশু-পাখির মাঝে ছড়িয়ে পড়তে পারে। ১৮৪৯ সালে জন স্নো সর্বপ্রথম কলেরাকে সংক্রামক রোগ হিসেবে প্রস্তাব করেন। বিভিন্ন সময়ে বিভিন্ন সংক্রামক রোগের প্রাদুর্ভাব বা প্রকোপের কারণে অসংখ্য মহামারির ঘটনা ঘটেছে। করোনা মহামারিও এর অন্তর্ভুক্ত। বেশিরভাগ মহামারিই সংক্রামক রোগের কারণে হয়ে থাকে, তবে এর ব্যতিক্রমও আছে যেমন- হলুদ জ্বর। সংক্রামক রোগ নানাভাবে ছড়াতে পারে, যেমন- ১। স্পর্শ : বেশ কিছু রোগ এভাবে ছড়ায়। যেমন স্ক্যাবিস, ছত্রাকজনিত চর্ম রোগ। ২। যৌন সংস্পর্শ: এইডস, সিফিলিস, গনোরিয়া, হেপাটাইটিস (বি, সি), হিউম্যান প্যাপিলোমা ভাইরাস ইনফেকশন যেটি জরায়ুমুুখ ক্যান্সারের অন্যতম কারণ, লিমফো গ্রানুলোমা ভেনেরিয়াম, শ্যাংক্রয়েড। ৩। খাদ্য ও পানীয় : টাইফয়েড, পোলিও মায়েলাইটিস, হেপাটাইটিস (এ, ডি), কলেরা, ডায়রিয়া, আমাশয়, বিভিন্ন কৃমি সংক্রমণ। ৪। বায়ু বাহিত: যক্ষ্মা, ইনফ্লুয়েঞ্জা, হুপিং কাশি, মেনিনজাইটিস, নিউমোনিয়া, ব্রংকাইটিস, ব্রংকিওলাইটিস, মাম্পস, রুবেলা, বসন্ত , হাম, করোনা ভাইরাস রোগ। ৫। ভেক্টর বাহিত: মশা: ডেঙ্গি, চিকুনগুনিয়া, ইয়েলো ফিভার, ম্যালেরিয়া, ফাইলেরিয়াসিস। মাছি : উদরাময়, আমাশয়, ক্রিমি সংক্রমণ, কালা জ্বর, চ্যাগাস ডিজিস, স্লিপিং সিকনেস, চোখের কৃমি (deer fly) । ৬। ত্বকের মাধ্যমে: কিছু রোগের এজেন্ট সরাসরি ত্বকে ত্বকের সংস্পর্শে ছড়িয়ে পড়তে পারে, যেমন Tinea capitis, ছত্রাক যা দাদ সৃষ্টি করে, Tinea pedis, ছত্রাক যা ক্রীড়াবিদদের পায়ে সৃষ্টি করে এবং impetigo। যাইহোক, এই রোগ সম্ভবত প্রায়ই ফোমাইটের মাধ্যমে ছড়িয়ে পড়ে। ১। ব্যাকটেরিয়াল: যক্ষ্মা, ধনুষ্টংকার, টাইফয়েড, কলেরা। ২। ভাইরাল: ভাইরাল ইনফ্লুয়েঞ্জা, রোটা ভাইরাল ডায়রিয়া, ভাইরাল হেপাটাাাইটিস, এইডস, হাম, রুবেলা। ৩। ছত্রাকজনিত : বিভিন্ন চর্মরোগ, ছত্রাক জনিত ফুসফুস সংক্রমণ, মস্তিষ্ক ও মস্তিষ্ক আবরন সংক্রমণ, মহিলাদের শ্বেতপ্রদর ইত্যাদি। ৪। প্রোটিনজনিত (প্রিয়ন): ম্যাড কাউ, ক্রুজফিল্ড জ্যাকব সংক্রমণ ঝুঁকি: ডায়াবেটিস রোগী, জন্মগত স্বল্প রোগপ্রতিরোধ ক্ষমতা সম্পন্ন ব্যক্তিদের সংক্রমণ ঝুুঁকি বেশি। কিছু রোগেও শরীর এর রোগপ্রতিরোধ ক্ষমতা কমে যায়, যেমন এইডস, যক্ষ্মা, কালাজ্বর, ক্যনসার। তাছাড়া অতি ছোট শিশু এবং অতি বৃৃদ্ধদের সংক্রমণের ঝুঁকি বেশি। "Merriam-Webster dictionary definition of contagious disease"। www.thefreedictionary.com। সংগ্রহের তারিখ ২০০৯-১১-২৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
মাসুক মিয়া জনি

মাসুক মিয়া জনি (জন্ম: ১৬ জানুয়ারি ১৯৯৮; মাসুক মিয়া নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলে থাকেন। ২০১৫–১৬ মৌসুমে, বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন। অতঃপর ২০১৭–১৮ মৌসুমে তিনি চট্টগ্রাম আবাহনীতে যোগদান করেছেন। চট্টগ্রাম আবাহনীতে ১ মৌসুম অতিবাহিত করার পর সাইফের সাথে চুক্তি স্বাক্ষর করলেও একটি ম্যাচেও অংশগ্রহণ করেননি। ২০১৯–২০ মৌসুমে, তিনি সাইফ হতে বসুন্ধরা কিংসে যোগদান করেছেন। ২০১৫ সালে, জনি বাংলাদেশ অনূর্ধ্ব-২০ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি ২০১৫ সালেই বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১৬ ম্যাচে অংশগ্রহণ করেছেন। দলগতভাবে, জনি এপর্যন্ত ৩টি শিরোপা জয়লাভ করেছেন, যার সবগুলো তিনি বসুন্ধরা কিংসের হয়ে জয়লাভ করেছেন। মাসুক মিয়া জনি ১৯৯৮ সালের ১৬ই জানুয়ারি তারিখে বাংলাদেশের মৌলভীবাজারে জন্মগ্রহণ করেছেন[তথ্যসূত্র প্রয়োজন] এবং সেখানেই তার শৈশব অতিবাহিত করেছেন। ছোট বেলা থেকেই খেলাধুলার প্রতি ছিলো মারাত্মক ঝোক। জনি বাংলাদেশ অনূর্ধ্ব-২০ এবং বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। বাংলাদেশের বয়সভিত্তিক দলের হয়ে তিনি প্রায় ২ বছরে ৮ ম্যাচে অংশগ্রহণ করে ২টি গোল করেছেন। তিনি ২০১৫ সালের ২রা অক্টোবর তারিখে ২০১৬ এএফসি অনূর্ধ্ব-১৯ চ্যাম্পিয়নশিপ বাছাইপর্বে শ্রীলঙ্কা অনূর্ধ্ব-১৯ দলের বিরুদ্ধে বাংলাদেশের বয়সভিত্তিক দলের হয়ে প্রথমবারের মতো গোল করেছেন। ২০১৫ সালের ১২ই নভেম্বর তারিখে, মাত্র ১৭ বছর ৯ মাস ২৮ দিন বয়সে, জনি তাজিকিস্তানের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৫৪তম মিনিটে আক্রমণভাগের খেলোয়াড় সাখাওয়াত হোসেন রনির বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ৫–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে জনি মাত্র ১ ম্যাচে অংশগ্রহণ করেছেন। ২৪ মার্চ ২০২২ পর্যন্ত হালনাগাদকৃত। অনূর্ধ্ব-২০ "Bangladesh U19 vs Sri Lanka U19: Live score, updates and head-to-head results 10/02/2015"। tribuna (ইংরেজি ভাষায়)। ২ অক্টোবর ২০১৫। সংগ্রহের তারিখ ২৭ মার্চ ২০২১।  "WC Qualifiers Asia 2015-2017 » 2. Round Group B » Tajikistan - Bangladesh 5:0"। worldfootball (ইংরেজি ভাষায়)। সংগ্রহের তারিখ ২৭ মার্চ ২০২১।  "Bhutan U19 vs Bangladesh U19: Live score, updates and head-to-head results 10/04/2015"। tribuna (ইংরেজি ভাষায়)। ৪ অক্টোবর ২০১৫। সংগ্রহের তারিখ ২৭ মার্চ ২০২১।  সকারওয়েতে মাসুক মিয়া জনি (ইংরেজি) ট্রান্সফারমার্কেটে মাসুক মিয়া জনি (ইংরেজি) ওয়ার্ল্ডফুটবল.নেটে মাসুক মিয়া জনি (ইংরেজি) ন্যাশনাল-ফুটবল-টিমস.কমে মাসুক মিয়া জনি (ইংরেজি)
বেগমপুর রেলওয়ে স্টেশন

বেগমপুর রেলওয়ে স্টেশন হল হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। বেগমপুর রেলওয়ে স্টেশনটি হাওড়া রেলওয়ে বিভাগের একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের হুগলী জেলায় পূর্বতাজপুর, বেগমপুরে অবস্থিত। স্টেশনটি বেগমপুর এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ২২ কি.মি. দূরে স্টেশনটি অবস্থিত। হাওড়া বর্ধমান কর্ড, ৯৫ কিলোমিটার রেলওয়ে লাইনটি ১৯১৭ সালে নির্মিত হয়েছিল। ১৯৩২ সালে বিবেকানন্দ সেতু নির্মাণের পরে শিয়ালদহ থেকে ডানকুনি পর্যন্ত লাইনটি যুক্ত করা হয়েছিল। বেগমপুর রেলওয়ে স্টেশন সহ হাওড়া থেকে বর্ধমান কর্ড লাইনটি ১৯৬৪-৬৬ সালে বিদ্যুৎকৌশল করা হয়েছিল। "Indian railway codes"। Indian Railways। সংগ্রহের তারিখ ২৫ আগস্ট ২০১৮।  "Begampur Railway Station Map/Atlas ER/Eastern Zone - Railway Enquiry"। সংগ্রহের তারিখ ২০১৯-০৭-০৫।  "Indian Railways Portal"। সংগ্রহের তারিখ ২০১৯-০৬-২৭।  "[IRFCA] Electrification History from CORE"। সংগ্রহের তারিখ ২০১৯-০৬-২৭।
লতিফপুর ইউনিয়ন, মির্জাপুর

লতিফপুর ইউনিয়ন বাংলাদেশের টাঙ্গাইল জেলার মির্জাপুর উপজেলার অন্তর্গত একটি ইউনিয়ন। এটি মির্জাপুরের ৫ কিলোমিটার উত্তর-পূর্বে এবং টাঙ্গাইল শহরের ৩৩ কিলোমিটার দক্ষিণ-পূর্বে অবস্থিত।পশ্চিম দিকে ফতেপুর ইউনিয়ন, দক্ষিণে গোড়াই ইউনিয়ন, পূর্বদিকে আজগানা ইউনিয়ন, উত্তরে তরফপুর ইউনিয়ন। লতিফপুর ইউনিয়ন স্থাপিত হয় ২০১১ ইং সালে। লতিফপুর ইউনিয়নটি একটি নব গঠিত ইউনিয়ন। এর আগে এই ইউনিয়ন টি বৃহত্তর আজগানা ইউনিয়ন এর অন্তর্ভুক্ত ছিলো । বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, লতিফপুর ইউনিয়নের মোট জনসংখ্যা ১৬,৮৫৭ জন। মোট ভোটার সংখ্যা ১১,৫১৩ জন। এর মধ্যে পুরুষ ভোটার সংখ্যা ৫,৪৭৩ জন এবং মহিলা ভোটার সংখ্যা ৬০৪০ জন। ইউনিয়নে মোট ঘরসংখ্যা ৩৭৯৬ টি। লতিফপুর ইউনিয়নের গড় সাক্ষরতার হার শতকরা ৫৫.১ ভাগ (পুরুষ-৫৮.৮%, মহিলা-৫২%)। ১১টি গ্রাম নিয়ে লতিফপুর ইউনিয়ন গঠিত। বান্দাচালা বাজার হাট বাজার বংশী নদী টাঙ্গাইল মির্জাপুর উপজেলা "লতিফপুর ইউনিয়ন"। latifpurup.tangail.gov.bd। সংগ্রহের তারিখ ২০১৯-০৭-০৫।  "মির্জাপুর উপজেলা"। mirzapur.tangail.gov.bd। সংগ্রহের তারিখ ২০১৯-০৭-০৫।  "মির্জাপুর উপজেলা - বাংলাপিডিয়া"। bn.banglapedia.org। সংগ্রহের তারিখ ২০১৯-০৭-০৫।  "Tangail Table C-01 : Area, Households, Population, Density by Residence and Community" [টাঙ্গাইল টেবিল সি-০১: আবাসিক এবং সম্প্রদায় অনুযায়ী অঞ্চল, গৃহস্থালী, জনসংখ্যা, ঘনত্ব] (পিডিএফ)। bbs.gov.bd (ইংরেজি ভাষায়)। ২০১৪-১১-১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৬-০৩-০১।  "Tangail Table C-06 : Distribution of Population aged 7 years and above by Literacy, Sex, Residence and Community" [টাঙ্গাইল টেবিল সি-০৬: শিক্ষার হার, লিঙ্গ, বাসস্থান এবং সম্প্রদায় অনুযায়ী ৭ বছর এবং তাঁর উপরের বয়সের জনসংখ্যার সংস্থান] (পিডিএফ)। bbs.gov.bd (ইংরেজি ভাষায়)। ২০১৪-১১-১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৬-০২-২৫।
সমপ্রেমী নাটকের তালিকা

এটি শুধুমাত্র বালক সমপ্রেমকেন্দ্রিক ধারাবাহিক (শর্টফিল্ম ও টেলিফিল্মসহ) এবং সমকাম ও উভকাম সংক্রান্ত চলচ্চিত্রের তালিকা। এলজিবিটি কেন্দ্রিক চলচ্চিত্রের তালিকা পাতার সাথে এর সাদৃশ্য থাকলেও বিষয়বস্তু এক নয়। "sotus the series"। IMDB। ২০১৬। সংগ্রহের তারিখ ৫ জুলাই ২০১৯।  "Instagram post by Artty • Feb 26, 2017 at 4:53pm UTC"।  "อัพเดตความคืบหน้า "เดือนเกี้ยวเดือน ซีซั่น 2" รอลุ้นนักแสดงนำคัมแบค" (Thai ভাষায়)। sanook.com। অক্টোবর ১৬, ২০১৭। সংগ্রহের তারিখ জুলাই ২, ২০১৮। উদ্ধৃতি শৈলী রক্ষণাবেক্ষণ: অচেনা ভাষা (link) "ดาราคับคั่ง! บรรยากาศงาน LINETVNEXPLOSION & ผลรางวัล LINETVawards2018" (Thai ভাষায়)। siamzone.com। ফেব্রুয়ারি ২১, ২০১৮। সংগ্রহের তারিখ জুলাই ২, ২০১৮। উদ্ধৃতি শৈলী রক্ষণাবেক্ষণ: অচেনা ভাষা (link)